"Аконкурс иалахәын аҳәынҭқаррақәа рацәаны, афестиваль аҳәаақәа ҭбаан. Идҳарбаз ҳапрограмма егьырҭ аконкурсқәа рыҟны излареиԥшым уи ауп — ҩ-номерк ҳгон, араҟа ес-ҽны акәашара ҽыцқәа дҳарбон. Раԥхьатәи амш аконцерт ашьҭахь ҳхәыҷқәа ирабадыруан, рфотосахьақәа ҭырхуан. Ахәыҷқәа иӷәӷәаз аколлективқәа анырба еиҳа амца аҵаҵаны икәашеит", — лҳәеит аҟазаратә школ арҵаҩы Циала Чкадуаԥҳа.
Чкадуаԥҳа афестиваль "Арена 2017" иазкны: зҳәаақәа ҭбааз конкурсын
17:15 25.07.2017 (ирҿыцуп: 17:17 25.07.2017)
© Sputnik / Томас ТхайцукАнсамбль "Абаза" адиректор, асахьаркыратә напхгаҩы, Аԥсны зҽаԥсазтәыз артист Циала Чкадуаԥҳа
© Sputnik / Томас Тхайцук
Аҟазаратә школ "Абаза" злахәны, ԥхынгәы 10 инаркны 20-нӡа Болгариа имҩаԥысуаз Жәларбжьаратәи аконкурс "Арена 2017" аҟны ансамбль ианашьан "Гран-при". Аконкурс шымҩаԥысыз атәы Sputnik арадиостудиаҟны дазааҭгылеит аҳәынҭқарратә ахәыҷтәы ансамбль "Абаза" адиректор, асахьаркыратә напхгаҩы, Аԥсны зҽаԥсазтәыз артист Циала Чкадуаԥҳа.